als_Latn dik_Latn sag_Latn
SHPJEGIMI I ENDRRAVE
Pashë në ënderr trëndafila dhe prindërit
– Përshëndetje astrologe! Kam parë në ëndërr sikur isha në një kopësht me lule dhe u afrova të këputja disa trëndafila për prindërit e mi që më kanë vdekur. Komshia që ishte e zonja e shtëpisë më tha të mos i këpusja trëndafilat dhe unë ika duke qarë në shtëpi. Më pas, m’u bë sikur në krevatin dopio m’u afrua një mashkull dhe më shtrëngoi pas trupit të tij, që të ndihesha e mbrojtur. Ju lutem, më thoni, astrologe, a ka ndonjë kuptim ëndrra ime? Me respekt, Dora.
– Së pari, ëndrra juaj, e dashur Dora, tregon dashurinë që keni pasur dhe që keni për prindërit tuaj që ju mungojnë shumë. Ju keni shumë mall për ta dhe jeni bërë shumë e brishtë, ashtu si ato lulet që keni parë në kopësht. Trëndafilat janë ndjenjat tuaja, shpirti juaj i bukur. Shpeshherë, mbylleni në vetvete dhe vuani, sepse keni nevojë për shumë dashuri, aq më tepër që ju mungon dashuria e prindërve. Edhe mashkulli që keni parë, tregon nevojën tuaj për të pasur dikë në krah që t’ju mbrojë, t’ju ngushëllojë dhe t’ju falë shumë dashuri. Kjo gjë s’do të vonojë shumë në jetën tuaj, thjesht duhet ta dëshironi, të jeni më e hapur me njerëzit që ju rrethojnë dhe të mos kapeni më pas së kaluarës, por të shikoni përpara.
als_Latn als_Latn als_Latn als_Latn